ΚΑΡΑ ΓΟΥΟΚΕΡ: ΥΠΑΙΝΙΚΤΙΚΗ ΕΚΛΕΠΤΥΝΣΗ ή H ΘΑΥΜΑΣΙΑ SUGAR BABY
[Γουόκερ] «Το έργο της Κάρα Γουόκερ αντιμετωπίζει την ιστορία»...
[Εργοστάσιο Ζάχαρης DOMINO, Μπρούκλιν, ΝΥ]
Στον πυρήνα της δήλωσης «Η Κάρα Γουόκερ αντιμετωπίζει την ιστορία»
ενυπάρχει ένα συγκεκριμένο είδος επιθυμίας
για έναν ήρωα ικανό να επιλύσει το ζήτημα
της ιστορίας μας και του συνυφασμένου ρατσισμού.
Όμως δε θεωρώ ότι το έργο μου
όντως «αντιμετωπίζει» αποτελεσματικά την ιστορία.
Αντιλαμβάνομαι μάλλον το έργο μου
ως υπαγόμενο στην ιστορία... [Γέλια]
...ή ως αναλώσιμο από την ιστορία.
[Άντρας #1] Αυτό που θέλουμε είναι να δουλέψουμε...
...από το πίσω τμήμα προς τα εμπρός.
[Άντρας #2] Να αναλάβεις το πίσω...
...τα σχέδια 14, 24, 34 και 44.
[Άντρας #1] Εντάξει!
[Γουόκερ] Ο Νέιτο Τόμσον από την Creative Time
μου είπε: «Πρέπει να το δεις αυτό!»
«Όλος ο χώρος είναι καλυμμένος με μελάσα».
Μελάσα στους τοίχους,
μελάσα στα δοκάρια,
σβώλοι ζάχαρης σε ύψος 15 μέτρων από το πάτωμα,
κατάλοιπα της διαδικασίας ραφιναρίσματος της ζάχαρης.
Ο χώρος ήταν πράγματι ένας καθεδρικός ναός βιομηχανικής παραγωγής,
αφιερωμένος σε αυτό το ένα και μοναδικό προϊόν.
Το συνολικό εγχείρημα συναρτάται
με το ότι ο χώρος προορίζεται για κατεδάφιση
μετά το πέρας της έκθεσης.
Έπρεπε να μάθω περισσότερα για την ζάχαρη
στην προσπάθεια να κατανοήσω το κτήριο.
Η ζάχαρη παράγεται από το ζαχαροκάλαμο.
Το ζαχαροκάλαμο καλλιεργείται σε τροπικά κλίματα.
Η συγκομιδή του γινόταν παραδοσιακά από σκλάβους,
χαμηλόμισθους εργάτες και πιθανώς παιδιά.
Είναι μια φορτισμένη και μακραίωνη ιστορία.
Άρχισα καταγράφοντας όλους τους ελεύθερους συνειρμούς μου,
ξεκινώντας από την ζάχαρη και τη μελάσα.
Η μελάσα ανήκει στα υπο-προϊόντα
της επεξεργασίας της ζάχαρης.
Ποια άλλα υπο-προϊόντα υπάρχουν;
Έτσι το ξεδιάλυνα και το ένιωσα μέσα μου:
Ερείπια!
Το ένιωσα...ερείπια!
Όλα ήταν χαλάσματα.
Όμως δεν ήταν δυνατόν να δημιουργήσω ερείπια!
Σε ένα βιβλίο που μελετούσα
με θέμα την ιστορία της ζάχαρης,
πηγές της εποχής
περιέγραφαν τον όρο: «εκλεπτυσμένο ζαχαρωτό».
Μου άρεσε τόσο αυτός ο όρος!
Το «εκλεπτυσμένο ζαχαρωτό» ήταν ένα γλυπτό
φτιαγμένο από ζαχαρόπαστα,
αμυγδαλόπαστα,
φρούτα και ξηρούς καρπούς.
Αναπαριστούσε μέλη βασιλικών οικογενειών
και το απολάμβαναν αποκλειστικά
βασιλιάδες, ευγενείς, κληρικοί...
Το «εκλεπτυσμένο ζαχαρωτό» αποτελεί το έναυσμα
για να δημιουργήσω μια μορφή
ικανή να αγκαλιάσει πολλά θέματα
και αντιπροσωπευτικά ζητήματα εξουσίας,
εσωτερικευμένης και εξωτερικευμένης.
[Γουόκερ] Aπίστευτο!
Ένιωθα να αντιλαμβάνομαι
τόσα διαφορετικά νοήματα
που ήθελα να ενσωματώσω στο έργο.
[Γυναίκα] Πώς δε θα ήθελες να δείχνει το έργο;
[Γουόκερ] Δεν ξέρω τι να απαντήσω.
Δεν έχω κάνει ποτέ πριν κάτι παρόμοιο.
Γι΄αυτό στα αλήθεια δεν έχω...
...ολοκληρωμένη άποψη...
Από τα ερείπια στο εκλεπτυσμένο ζαχαρωτό...
...αυτό με ώθησε να σκεφτώ...
τι είδους μορφή θα έφτιαχνα
και τι θέση θα έπαιρνε αυτή η μορφή.
Νομίζω ήταν εκείνη η στιγμή που έκανα λίγο πίσω...
...και κλικ! Αυτό ήταν!
Γιατί όχι μια Σφίγγα;
Η ιδέα ήταν όντως πολύ... εκλεπτυσμένη. [Γέλια]
Δεν είναι κάποιο είδος λειψάνου
συναφούς με την Αίγυπτο.
Αυτή η μορφή σχετίζεται με τον Νέο Κόσμο.
Δεν ένιωθα καθόλου σίγουρη να ασχοληθώ με τη γλυπτική.
Αυτό ήταν ένα αντικείμενο
τόσο πέραν των δυνατοτήτων μου
ώστε δίσταζα να συμμετάσχω στη φάση της γλυπτικής μορφοποίησης.
Αρχίσαμε με ένα πήλινο πρόπλασμα.
Το πρόπλασμα ψηφιοποιήθηκε με scanner
και μετατράπηκε σε αρχείο αναγνώσιμο από Ρομπότ Γλυπτικής.
Απλώς, το ένα στρώμα τοποθετείται πάνω από το άλλο.
Ακούμε πάντα για γλύπτες
[Μ. Φεράρι-Φοντάνα, Γλύπτης]
που απελευθερώνουν τη μορφή από την πρώτη ύλη.
Εμείς χρησιμοποιούμε τοξωτό σύρμα
και το κινούμε πάνω στα κομμάτια σε διάφορες κλίσεις
ώστε να δημιουργήσουμε τις καμπυλότητες που επιδιώκουμε.
Όσο καταπληκτική κι αν είναι η ρομποτική γλυπτική,
το ανθρώπινο χέρι είναι απαραίτητο.
Και είναι κι αυτό που υπερβαίνει το χέρι.
Δεν είναι μόνον το χέρι
αλλά αυτό που καθοδηγεί το χέρι.
[Έρικ Χάγκαν) Βρισκόμαστε στη διαδικασία του πρώτου ελέγχου
κι έτσι διανύουμε τη φάση της ανακάλυψης.
Έχω κάνει πολλές δοκιμές μικρότερης κλίμακας
με φιγούρες περίπου 30 εκατοστών
[Έρικ Χάγκαν, Καλλιτέχνης Ζάχαρης]
αλλά τίποτε ύψους ενάμισι μέτρου [φιγούρες των αγοριών].
Είναι ένα μείγμα
από σιρόπι γλυκόζης, ζάχαρη και νερό,
περίπου σαν κι αυτό που θα χρησιμοποιούσαμε
στην παρασκευή καραμέλας ή γλυφιτζουριών.
Το βράζουμε σε θερμοκρασία
περίπου μεταξύ 129 και 143 βαθμών Κελσίου.
Το αδειάζουμε σε λαστιχένια καλούπια
για να σταθεροποιηθούν οι μορφές.
Όταν αφαιρεθούν τα καλούπια, οι μορφές θα καλυφθούν με αυτό το μείγμα,
όπως περίπου και η σφίγγα.
[Γουόκερ] Συνιστώ ανεπιφύλακτα ένα πακέτο 22 κιλών ζάχαρης
για ψυχολογική θεραπεία.
Κι αν το αναμείξετε
με μερικά γαλόνια νερό...
...είναι πολύ διασκεδαστικό!
Είχα να διασκεδάσω τόσο από το νηπιαγωγείο
δημιουργώντας τέχνη.
Πιστεύω ότι ήταν πολύ σημαντικό για μένα
οι μορφές να είναι φτιαγμένες από ένα υλικό
τόσο εφήμερο,
τόσο ευμετάβλητο.
Αληθινά αναγνωρίζω το τεράστιο προνόμιο
να εργαστώ σε αυτόν το χώρο
γιατί μπορώ να σκεφτώ
χιλιάδες καλλιτέχνες που θα επιζητούσαν την πρόκληση
αυτού του χώρου.
Μου αρέσει τόσο πολύ το γεγονός
ότι αυτές οι μορφές λιώνουν και στάζουν.
Και μοιάζουν πάρα πολύ με το εσωτερικό
του εργοστασίου ζάχαρης ΝΤΟΜΙΝΟ
που κι αυτό στάζει ακόμη,
παράγοντας ακόμη μελάσα από το εσωτερικό του
σαν μια ουσία δακρύων που κυλούν.
Η Μάμα...
...αν και είναι σκυμμένη σε αυτή την στάση,
στάση ικεσίας,
δε νιώθω πως βρίσκεται εκεί για να παραβιαστεί,
ή για να ικανοποιηθεί,
ή για να γίνει αντικείμενο εκμετάλλευσης, με οποιονδήποτε τρόπο.
Δε συναινεί.
Δε θέλω να την μετατρέψω
σε μια α-σεξουαλική προστάτιδα της πόλης.
Είναι τόσο ισχυρή
επειδή είναι τόσο εμβληματική, υπό μια έννοια.
Επίσης είναι τόσο μνημειώδης και απρόσμενη.
Αν έχω κάνει σωστά τη δουλειά μου,
τότε αντλεί τη δύναμή της
από το ότι διαταράσσει τις προσδοκίες τη μια μετά την άλλη.
Είναι πολύ σημαντικό να κοιτάζεις το παρελθόν.
Δε νομίζω πως το κάνουμε αρκετά συχνά.
Καμιά φορά το να κοιτάζεις πίσω οδηγεί
σε κατάθλιψη και καθήλωση.
Αυτό δεν είναι καλό.
Αλλά και το να κοιτάζεις το μέλλον
χωρίς καμία βαθιά ιστορική αίσθηση αλληλουχίας...
...ούτε και αυτό είναι καλό.